Tillerson: Bindjet personale nuk duhet të bëhen pengesë
Sekretari i ri i shtetit pranoi ekzistencën e një hendeku të thellë në politikën amerikane, por u kërkon diplomatëve ta përqendrojnë vemendjen te misioni i tanishëm
Në komentet e para për stafin e Departamentit të Shtetit, kryediplomati i ri amerikan, Rex Tillerson, i këshilloi ata dhe punonjësit e tjerë të mos lejojnë që bindjet e tyre personale të bëhen pengesë për të punuar si një ekip i vetëm. Rex Tillerson i bëri komentet në hollin e Departamentit të Shtetit në ditën e tij të parë në detyrë. Vetëm pak ditë më parë, rreth një mijë zyrtarë të Departamentit të Shtetit, me anë të një memoje shprehën kundërshtimin e tyre ndaj ndalimit të përkohshëm nga ana e presidentit Donald Trump të hyrjes së njerëzve nga shtatë vende me shumicë myslimane. Zoti Tillerson u zotua se personeli i Departamentit të Shtetit do të përdorej në mënyrën më të efektshme të mundur, por shtoi: Sekretari i ri i shtetit pranoi ekzistencën e një hendeku të thellë në politikën amerikane, duke u kërkuar atyre, të cilët tani do të punojnë për të, që ta përqendrojnë vemendjen te misioni i tanishëm: Senati amerikan e konfirmoi të mërkurën emërimin e zotit Tillerson, ish-shef ekzekutiv i gjigantit të naftës dhe gazit Exxon Mobil. Vetëm tre demokratë votuan kundër tij. Ish-ndihmës sekretari i Shtetit Thomas Countryman tha se pavarësisht ndarjeve politike në Uashington, departamenti do të jetë i bashkuar nën zotin Tillerson: Zoti Tillerson trashëgon disa sfida globale, siç janë lufta civile në Siri dhe aftësitë në rritje të Koresë së Veriut në fushën bërthamore dhe të raketave. Këtyre u shtohet edhe agresiviteti në rritje i Kinës, sidomos shtimi i pranisë së saj ushtarake në Detin e Kinës Jugore.